  Виталий Пронин Пу медаль Ивор вӧлмытон удысын ужасьёслэн ар ӵоже кыстӥськись спартакиадазылы йылпумъянъёс лэсьтэмын. Таиз вожвылъяськон кыкетӥ арзэ радъяськиз. Ивор вӧлмытон удысын ужасьёс спортысь 8 амалъя (куасэн бызьылон, боулинг, ыбылӥськон,дартс, шашки, шахмат, ӝӧк выл теннис, волейбол) кужымзэс эскеризы. 2014-тӥ арын вормизы вал «Удмурт дунне», «Авангард» (Вавож), «Новая жизнь» (Кизнер) газетъёсын ужасьёс. 2015-тӥ арын тужгес кужмо луизы «Авангард» (Вавож), «Октябрь» (Сьӧлта) но «Новая жизнь» (Кизнер) газетъёсын ужасьёс. Эшъёсмес вань сюлмысьтымы ӟечкыласькомы, нош ми - ньылетӥ.Журналистъёслэн спартакиадазы сярысь верано ке, кыкетӥ спартакиадаын нюръяськон ӟырдытгес радъяськиз. Туэ тросгес командаос пыриськизы. Умой ӵошатскыны кутскизы вал «Мынам Удмуртия» телерадиокомпаниын ужасьёс, 2 амалъя ӵошатскемзы бере чиптэм-чаптэм ышизы. Нырысьсэ пыриськизы но вормисьёслы матэ ӝутскизы «Маяк» (Пичи Пурга) но «Алнаш колхозник» (Алнаш) газетъёсын ужасьёс. Со вакытэ ик ӝоже уськыто шыпыт улӥсь ёрос газетъёс понна (Кияса, Кез, Дэбес, Яр).Валентина Емельянова Теги: СМИ спартакиада удмуртдунне  